Salud dit ! Taol ur sell ouzh ca:Categoria:Laos hag ouzh an:Categoría:Laos. N'ouzon ket petra e vo da soñj, met kavout a ran aesoc'h kavout pennadoù er Wikipedia katalanek eget en hini aragonek. Ha koulskoude ez eus kalz muioc'h a bennadoù, hag a rummadoù e katalaneg eget en aragoneg. Gant ar skouerioù-se e weler n'eus netra da c'hounit o krouiñ rummadoù re resis ha gant nebeut a bennadoù enno. Er Wikipedia-où gallek ha saoznek e tispleger n'eo ket mat krouiñ rummadoù ha n'eus ket kalz a bennadoù enno, rak graet eo ar rummadoù evit bodañ pennadoù hag evit kavout pennadoù all : "Avoid categories that will not have more than a few members". Sklaer eo ne vo kavet pennad all ebet en ur rummad keit ha n'eus nemet ur pennad ennañ. Neuze e vo didalvoud a-walc'h ar rummad, ha degas kemmoù evel hemañ (pennad Lenn Van) ne zegasont netra evidon. Ne ray nemet diaesaat ar c'hlask. Kement-se evit lavarout e vefe bet kenkoulz, da'm soñj, lakaat lod eus ar pennadoù krouet ganit nevez zo e rummadoù ledanoc'h (Rummad:Istor Laos, Rummad:Kêrioù Bhoutan, Rummad:Kêrioù Kirgizstan, da skouer). Ma ! Kement-se lavaret - ha n'eo nemet ma ali -, gourc'hemennoù dit evit da labour ! A galon, --Llydawr 11 Gou 2011 da 11:07 (UTC)